Z A P I S N I K

1. (konstituirajuće) sjednice Vijeća Mjesnog odbora Poljanice
održane dana 24. lipnja 2021. u Kulturnom centru Dubrava, Dubrava 51a, 
s početkom u 12,00 sati


NAZOČNI: Vesna Kotarac, Ivan Burić, Jadranka Milivojević i Ladislav Plantić

NENAZOČNI: Neven Obradović, Ingrid Grgić i Doris Vrebac

OSTALI NAZOČNI: 
· Sandra Šukunda, stručna referentica u Gradskom uredu za mjesnu samoupravu
· Jadranka Marković, stručna referentica u Gradskom uredu za mjesnu samoupravu
· Luka Holjevac, član Vijeća Gradske četvrti Gornja Dubrava

Nakon pozdravnog govora djelatnika Gradskog ureda za mjesnu samoupravu, intoniranja hrvatske himne i minute šutnje u čast palim hrvatskim braniteljima i civilnim žrtvama Domovinskog rata, a sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora, do izbora predsjednika Vijeća, sjednicom predsjedava prvi izabrani član Vijeća s kandidacijske liste koja je dobila najveći broj glasova. 
	Na temelju uvida u službene rezultate izbora članova Vijeća Mjesnog odbora Poljanice konstatirano je da je najviše glasova dobila kandidacijska lista MOST te da je prvi izabrani član Vijeća na toj listi gospođa Vesna Kotarac, koja kao privremena predsjednica predsjedava sjednicom.
Predsjedateljica konstatira da je nazočno četiri od ukupno sedam članova Vijeća, što znači da Vijeće može pravovaljano odlučivati.	
	Na prijedlog predsjedateljice, Vijeće jednoglasno prihvaća i utvrđuje

DNEVNI RED

1. Osnivanje i izbor Mandatnog povjerenstva
2. Izvješće Mandatnog povjerenstva o provedenim izborima za članove Vijeća     Mjesnog odbora Poljanice s prijedlogom za verifikaciju mandata članovima Vijeća – donošenje zaključka
3. Polaganje prisege članova Vijeća
4. Izbor predsjednika Vijeća
5. Izbor potpredsjednika Vijeća
6. Pitanja i prijedlozi


Ad 1. Osnivanje i izbor Mandatnog povjerenstva
Predsjedateljica daje prijedloge za predsjednika i članove Mandatnog povjerenstva te predlaže donošenje zaključka o osnivanju i izboru članova Mandatnog povjerenstva.
Vijeće jednoglasno donosi




Z A K LJ U Č A K
o osnivanju i izboru članova Mandatnog povjerenstva

	1. Osniva  se Mandatno povjerenstvo Vijeća Mjesnog odbora Poljanice (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika:    Jadranka Milivojević
	za članove:            1. Ladislav Plantić i
			      2. Ivan Burić.

	Predsjedateljica poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća.


Ad 2. Izvješće Mandatnog povjerenstva o provedenim izborima za članove Vijeća Mjesnog odbora Poljanice s prijedlogom za verifikaciju mandata članovima Vijeća 

Predsjednica Mandatnog povjerenstva podnosi izvješće.
 (Potpisano izvješće prilaže se ovom zapisniku.) 
Predsjedateljica otvara raspravu.
	Vijeće jednoglasno donosi

ZAKLJUČAK
o izvješću Mandatnog povjerenstva 

I. Prima se na znanje Izvješće Mandatnog povjerenstva i verificiraju se mandati sljedećim članovima / članicama Vijeća Mjesnog odbora Poljanice:

1. VESNA KOTARAC                      MOST

2. IVAN BURIĆ	                         MOST

3. NEVEN OBRADOVIĆ     SOCIJALNO-DEMOKRATSKA PARTIJA HRVATSKE-SDP

4. INGRID GRGIĆ                SOCIJALNO-DEMOKRATSKA PARTIJA HRVATSKE-SDP
      

5. DORIS VREBAC              HRVATSKA DEMOKRATSKA ZAJEDNICA-HDZ                  
                                   HRVATSKA SOCIJALNO-LIBERALNA STRANKA-HSLS
                                   HRVATSKA STRANKA UMIROVLJENIKA-HSU 
               
 
6. LADISLAV PLANTIĆ                DOMOVINSKI POKRET – DP
                                                    ZELENA LISTA

 7.  JADRANKA MILIVOJEVIĆ  „BANDIĆ MILAN 365-STRANKA RADA I 
                                                     SOLIDARNOSTI“ – „365 STRANKA RADA I 
                                                           SOLIDARNOSTI“	                                                                                     

	II. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.

Ad 3. Polaganje prisege članova Vijeća

Predsjedateljica čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./


Ad 4. Izbor predsjednika Vijeća

	Predsjedateljica obavještava članove Vijeća da u skladu s čl. 15. Poslovnika o radu Vijeća, prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 
            Prijedlog da se za predsjednicu izabere Vesna Kotarac podnijeli su članovi: Jadranka Milivojević, Ivan Burić, Ladislav Plantić i Vesna Kotarac.
            /Prijedlog se prilaže ovom zapisniku./

            Predsjedateljica otvara raspravu.
	Članica Vijeća Jadranka Milivojević podržava kandidaturu Vesne Kotarac, budući je gđa. Kotarac, kao i gđa. Milivojević, bila članica bivšeg saziva Vijeća Mjesnog odbora Poljanice i kao takva uvelike pridonosila svojim trudom i angažmanom u radu Vijeća. 
Predsjedateljica poziva izabrane članove Vijeća da dizanjem ruke daju svoj glas ponuđenom kandidatu. Predsjedateljica daje na glasovanje prijedlog kandidata.
	Za kandidatkinju Vesnu Kotarac glasovala su četiri prisutna člana Vijeća.
Budući da je kandidatkinja dobila glasove svih prisutnih članova Vijeća, Vijeće jednoglasno donosi

Z A K LJ U Č A K
o izboru predsjednice Vijeća Mjesnog odbora Poljanice


	1. Za predsjednicu Vijeća Mjesnog odbora Poljanice izabrana je Vesna Kotarac.

	2. Ovaj će zaključak biti objavljen na oglasnoj ploči u sjedištu Mjesnog odbora.

	
Predsjednica zahvaljuje članovima Vijeća na ukazanom joj povjerenju i nastavlja predsjedati.

Ad 5. Izbor potpredsjednika Vijeća

	Predsjednica obavještava članove Vijeća da u skladu s čl. 15. Poslovnika o radu Vijeća,  prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
	 Prijedlog – da se za potpredsjednicu izabere Jadranka Milivojević - podnijeli su članovi: Ladislav Plantić, Vesna Kotarac, Ivan Burić i Jadranka Milivojević.
/Prijedlog se prilaže ovom zapisniku./
	 
Predsjednica otvara raspravu.
	Član Vijeća Ladislav Plantić ističe predan rad i susretljivost gđe. Jadranke Milivojević u bivšem sazivu Vijeća.
Predsjednica poziva izabrane članove Vijeća da dizanjem ruke daju svoj glas ponuđenom kandidatu. Predsjednica daje na glasovanje prijedlog kandidata. 
	Za kandidata Jadranku Milivojević glasovala su četiri prisutna člana Vijeća.
Vijeće donosi

Z A K LJ U Č A K
o izboru potpredsjednice Vijeća Mjesnog odbora Poljanice


	1. Za potpredsjednicu Vijeća Mjesnog odbora Poljanice izabrana je Jadranka Milivojević.

	2. Ovaj zaključak bit će objavljen na oglasnoj ploči u sjedištu Mjesnog odbora.	

            Predsjednica čestita izabranoj potpredsjednici.
            Potpredsjednica zahvaljuje članovima Vijeća.

Ad 6. Pitanja i prijedlozi

Članovi Vijeća dogovaraju termin iduće sjednice.
	Budući da nitko ne traži riječ, predsjednica zaključuje sjednicu.

Završeno u 12,30 sati.

KLASA: 026-02/21-02/985
URBROJ:  251-06-11-5-21-2
U Zagrebu, 24. lipnja 2021.                 
Predsjednica
 Vijeća Mjesnog odbora
              Poljanice

          Vesna Kotarac
